H ταχεία επέκταση του δυτικού εμπορίου στη Βαλκανική χερσόνησο τον 18ο αιώνα είναι αποτέλεσμα της σύμπτωσης πολλών εσωτερικών και εξωτερικών παραγόντων. Mε την επικράτηση του συστήματος των τσιφλικιών ενισχύθηκε η μονοκαλλιέργεια των επικερδών γεωργικών προϊόντων (σιταριού, βαμβακιού κ.ά.), των οποίων η μεγάλη παραγωγή βρήκε διέξοδο στην εξωτερική αγορά. Οπωσδήποτε η διείσδυση των ξένων στο εμπόριο της ανατολικής Μεσογείου και η ανάπτυξη του Ελληνικού εμπορίου ευνοήθηκε και από την σταδιακή παρακμή της Οθωμανικής Αυτοκρατορίας.